CELEX: 62009TN0491
Language: et
Date: 2009-12-03 00:00:00
Title: Kohtuasi T-491/09: 3. detsembril 2009 esitatud hagi — España versus komisjon

13.2.2010   
            
            
               ET
            
            
               Euroopa Liidu Teataja
            
            
               C 37/44
            
         3. detsembril 2009 esitatud hagi — España versus komisjon
   (Kohtuasi T-491/09)
   2010/C 37/62
   Kohtumenetluse keel: hispaania
   
      Pooled
   
   
      Hageja: Reino de España (esindaja: M. Muñoz Pérez)
   
      Kostja: Euroopa Komisjon
   
      Hageja nõuded
   
   
               —
            
            
               Tühistada komisjoni 24. septembri 2009. aasta otsus 2009/721/EÜ, mille kohaselt ühenduse rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames, käesoleva hagi esemeks olevas osas.
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Oma hagi toetuseks esitab hageja järgmised põhjendused:
   
               1.
            
            
               Oliivõli tootmisele antava abi finantskorrektsiooni osas on rikutud määruse nr 1258/1999 (1) artikli 7 lõiget 4 ja määruse nr 1290/2005 (2) artikli 31 lõiget 1, kuna vaidlustatud otsus kohaldab oma sätteid sellisele olukorrale, kus seda ei sobi teha, arvestades komisjoni viidatud teoreetiliste rikkumiste ebapiisavust määratud finantskorrektsiooni õigustamiseks.
            
         
               2.
            
            
               Lamba- ja kitsetoetuste abi käsitleva finantskorrektsiooni osas ei esinenud komisjoni süüks arvatud rikkumisi, mistõttu on vaidlustatud otsuses rikutud määruse nr 1258/1999 artikli 7 lõiget 4 ja määruse nr 1290/2005 artikli 31 lõiget 1, kohaldades neid olukorrale, kus seda ei sobi kohaldada. Sellega seoses väidab hageja, et kohapealsed kontrollid toimusid ooteaja jooksul, vastates määruse nr 2419/2001 (3) artikli 24 lõikele 2, ja et komisjoni viidatud probleemid seoses põllumajandusregistrite ja inspektorite märkuste puudumisega kaasajastamata registrite kohta ei mõjuta terve ooteaja jooksul põllumajandusettevõtja toetust saavate loomade arvu kindlaksmääramist.
            
         
      (1)  Nõukogu 17. mai 1999. aasta määrus ühise põllumajanduspoliitika rahastamise kohta (EÜT L 160, lk 103; ELT eriväljaanne 03/25, lk 414).
   
      (2)  Nõukogu 21. juuni 2005. aasta määrus ühise põllumajanduspoliitika rahastamise kohta (ELT L 209, lk 1).
   
      (3)  Komisjoni 11. detsembri 2001. aasta määrus, millega sätestatakse nõukogu määrusega (EMÜ) nr 3508/92 kehtestatud teatavate ühenduse toetuskavade ühtse haldus- ja kontrollisüsteemi üksikasjalikud rakenduseeskirjad (EÜT L 327, lk 11; ELT eriväljaanne 03/34, lk 308).